b"\n_START_ARTICLE_\nJerome LOL\n_START_SECTION_\nBiografia\n_START_PARAGRAPH_\nJerome Potter i Markus Garcia es van con\xc3\xa8ixer en un f\xc3\xb2rum de m\xc3\xbasica, on van descobrir que els seus gustos coincidien I van comen\xc3\xa7ar a seguir el treball de l'altre i a fer remixes. Van comen\xc3\xa7ar el duet LOL Boys en 2008, que usava un acr\xc3\xb2nim habitual a Internet per retratar tant la naturalesa del duet, com tamb\xc3\xa9 l'audi\xc3\xa8ncia que buscava. Jerome Potter i Markus Garcia es van trobar f\xc3\xadsicament una vegada aquell mateix any. A 2012, LOL Boys va comen\xc3\xa7ar una pausa indefinida i Potter va comen\xc3\xa7ar la seva carrera en solitari sota el nom Jerome LOL.\n_START_SECTION_\nObra amb LOL Boys\n_START_PARAGRAPH_\nJunts van fer un EP, \xc2\xabChanges\xc2\xbb, d'on va sortir el single del mateix nom, fruit d'una col\xc2\xb7laboraci\xc3\xb3 amb \xc2\xabHeart Streets\xc2\xbb.\n_START_SECTION_\nObra en solitari\n_START_PARAGRAPH_\nEl primer tema en solitari de Jerome LOL, al septembre de 2012, va ser happy/sad. A principis de 2014, va llan\xc3\xa7ar el seu EP en solitari, \xc2\xabDelete/Fool\xc2\xbb a trav\xc3\xa9s del segell Friends of Friends. En l'actualitat, \xc3\xa9s el responsable del seu segell, Body High Records.\n_START_SECTION_\nRelaci\xc3\xb3 amb el Seapunk\n_START_PARAGRAPH_\nL'any 2011, va n\xc3\xa9ixer el Seapunk, un moviment est\xc3\xa8tic que va n\xc3\xa9ixer purament a Internet, que Jerome LOL treballaria des de llavors. Combina est\xc3\xa8tica digital similar a la que usa Jerome, elements de New Age (imatges de  Buda, chakres i mandales) i mar\xc3\xadtims (com colors, textures, efectes d'il\xc2\xb7luminaci\xc3\xb3 i animals, com dofins)_NEWLINE_El 2014, Jerome produeix el v\xc3\xaddeo \xc2\xabDeleted\xc2\xbb, on fusiona la seva tend\xc3\xa8ncia Seapunk amb el tractament meta del v\xc3\xaddeo \xc2\xabChanges\xc2\xbb. Altra vegada, un seguit de v\xc3\xaddeos es reprodueixen a un ordinador personal. Aquest cop, no hi ha una varietat de fons de pantalla recarregats, si no el fons constant de Mavericks OSX: una onada gegant, verda i blava, que fa de coix\xc3\xad a tots els clips que Jerome va reproduint. Molts d'ells usen colors freds o fan refer\xc3\xa8ncia directa al mar, allunyant el to general de la psicod\xc3\xa8lia.\n_START_SECTION_\nPol\xc3\xa8mica amb Rihanna\n_START_PARAGRAPH_\nAl novembre de 2012, al popular programa d'EEUU Saturday Night Live, Rihanna va interpretar en directe el seu tema \xc2\xabDiamonds\xc2\xbb. En l'actuaci\xc3\xb3 s'utilitzen projeccions d'est\xc3\xa8tica Seapunk, que fins aleshores havia passat desapercebuda pel gran p\xc3\xbablic. Es va acusar a Rihanna d'apropiar-se de l'est\xc3\xa8tica, i concretament d'apropiar-se d'un dels modelats en forma de pir\xc3\xa0mide que Jerome LOL havia creat per alguns dels seus v\xc3\xaddeos."